
[bookmark: _GoBack]2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар және еркін кеден аймағының кедендік рәсімдері мәселелері жөніндегі келісімге өзгерістер енгізу туралы 
Х А Т Т А М А

Бұдан әрі мүше мемлекеттер деп аталатын Еуразиялық экономикалық одаққа мүше мемлекеттер,
2014 жылғы 29 мамырдағы Еуразиялық экономикалық одақ туралы шартқа сүйене отырып,
2017 жылғы 11 сәуірдегі Еуразиялық экономикалық одақтың Кеден кодексі туралы шарттың ережелерін назарға ала отырып,
төмендегілер туралы келісті:

1-бап

2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар және еркін кеден аймағының кедендік рәсімдері мәселелері жөніндегі келісімге мынадай өзгерістер енгізілсін:
1) мәтін бойынша:
тиісті жағдайдағы «Кеден одағының комиссиясы» деген сөздер екінші кіріспенің абзацын және қорытынды бөлімді қоспағанда, тиісті жағдайдағы «Еуразиялық экономикалық комиссия» деген сөздермен ауыстырылсын;
кіріспені қоспағанда, «Кеден одағына мүше мемлекет» деген сөздер тиісті сандар мен септіктердегі «мүше мемлекет» деген сөздермен ауыстырылсын;

2) 1-бапта:
1-тармақта:
1-тармақшадағы «Кеден одағына мүше мемлекеттің аумақтары» деген сөздер «Еуразиялық экономикалық одаққа мүше мемлекеттің аумақтары (бұдан әрі тиісінше – мүше мемлекет, Одақ)» деген сөздермен ауыстырылсын;
3-тармақшадағы «(кедендік)» деген сөз алынып тасталсын; 
4-тармақша «қатысушы» деген сөзден кейін «,субъект» деген сөзбен толықтырылсын;
2-тармақтың күші жойылды деп танылсын;
3-тармақтағы «2009 жылғы 27 қарашадағы Кеден одағының кеден кодексі туралы шарттың ажырамас бөлігі болып табылатын Кеден одағының кеден кодексімен (бұдан әрі – Кеден одағының кеден кодексі)» деген сөздер «Еуразиялық экономикалық одақтың кеден кодексімен (бұдан әрі – одақтың Кеден кодексі)» деген сөздермен ауыстырылсын;
3) 3-баптың атауындағы «Кеден одағының кедендік аумағында» деген сөздер «мүше мемлекеттердің аумақтарында» деген сөздермен ауыстырылсын;
4) 5-бапта:
екінші абзацта екінші сөйлем алынып тасталсын;
үшінші абзацтағы «аумақтар» деген сөз «аумақтарында» деген сөзбен ауыстырылсын;
5) 6-бапта:
атауы «қатысушылар» деген сөзден кейін «,субъектілер» деген сөзбен толықтырылсын;

1-тармақта:
бірінші абзац «қатысушы» деген сөзден кейін «,субъект» деген сөзбен толықтырылсын;
екінші абзацтағы «кедендік баждарды, салықтарды төлеу» деген сөздер «порт немесе логистикалық АЭА резидентінің міндеттерін орындау, сондай-ақ оны беру мен қолданудың мөлшері мен тәртібі белгіленуі мүмкін» деген сөздермен ауыстырылсын;
3-тармақтың үшінші абзацындағы «мерзімді жариялау, оның ішінде ақпараттық технологияларды пайдалана отырып» деген сөздер «Одақтың ресми сайтында орналастыру» деген сөздермен ауыстырылсын;
6) 7-баптың 2-тармағының бірінші абзацындағы «АЭА аумағында қызметті жүзеге асыру (жүргізу) туралы келісімде (АЭА-дағы қызмет шарттары туралы шартта, инвестициялық декларацияда)» деген сөздер «АЭА аумағында қызметті жүзеге асыру (жүргізу) туралы келісімде (шартта) (АЭА-дағы қызмет шарттары туралы шартта, инвестициялық декларацияда, кәсіпкерлік бағдарламада» деген сөздермен ауыстырылсын);
7) 9-бап мынадай редакцияда жазылсын:

«9-бап
АЭА аумағы және онда еркін кеден аймағының кедендік рәсімін қолдану

1. АЭА аумағы одақтың кедендік аумағының бөлігі болып табылады.
2. Порт және логистикалық АЭА шектері одақтың кедендік шекарасы болып табылады. 
3. Еркін кеден аймағының кедендік рәсімі қолданылатын АЭА аумағы (барлық немесе оның бір бөлігі) аумағында осы АЭА құрылған мүше мемлекеттің заңнамасына сәйкес айқындалады.
4. Еркін кеден аймағының кедендік рәсімі қолданылатын АЭА аумағында Одақтың Кеден кодексіне сәйкес еркін кеден аймағының кедендік рәсімімен болуы (орналастырылуы) шетелдік тауарлар мен одақтың тауарлары, сондай-ақ шетелдік тауарларды қоспағанда, өзге де шетелдік тауарлар мен одақтың тауарлары болуы (орналастырылуы) және (немесе) пайдаланылуы мүмкін,  және (немесе) Одақ тауарларының және (немесе) аумағында АЭА құрылған мүше мемлекеттің заңнамасына сәйкес АЭА аумағында болуға (орналастыруға) тыйым салынатын осындай тауарлар санаттарының болуына, онда еркін кеден аймағының кедендік рәсімі қолданылады.
5. Еркін кеден аймағының кедендік рәсімі одақтың Кеден кодексіне сәйкес қолданылады.»;
8) 10-баптың күші жойылды деп танылсын; 
9) 25 және 26-баптар мынадай редакцияда жазылсын:

«25-бап
Өзгерістер енгізу

Осы Келісімге жекелеген хаттамалармен ресімделетін және осы Келісімнің ажырамас бөлігі болып табылатын өзгерістер енгізілуі мүмкін.

26-бап
Дауларды шешу

Осы Келісімді түсіндіруге және (немесе) қолдануға байланысты даулар 2014 жылғы 29 мамырдағы Еуразиялық экономикалық одақ туралы шартта айқындалған тәртіппен шешіледі».

2-бап

Осы Хаттама депозитарий дипломатиялық арналар арқылы мүше мемлекеттердің осы Хаттаманың күшіне енуі үшін қажетті мемлекетішілік рәсімдерді орындағаны туралы соңғы жазбаша хабарламаны алған күннен бастап күшіне енеді.

2021 жылғы «19» қазанда Мәскеу қаласында орыс тілінде бір түпнұсқа данада жасалды.
Осы Хаттаманың түпнұсқа данасы Еуразиялық экономикалық комиссияда сақталады, ол осы Хаттаманың депозитарийі бола отырып, әрбір мүше мемлекетке оның куәландырылған көшірмесін жібереді.

